internet vaartha 171 Views
న్యూఢిల్లీ : ఆదిత్యబిర్లానువో నాలుగోత్రైమాసికం లో 326.29కోట్ల నికరలాభం ఆర్జించినట్లు ప్రకటిం చింది. కంపెనీ అంతకుముందు ఏడాది ఇదేకాలంలో 331.63కోట్ల నికరలాభం ఆర్జించింది. అయితే కంపెనీ మధురాయూనిట్‌ను ఫంటలూన్స్‌లో విలీనం చేసిన ఫలితాలు ఇందులోనికి రాలేదు. ఏప్రిల్‌ ఒకటవ తేదీ నుంచి ఈ విలీనం అమలులోనికి వచ్చింది. ఆదిత్యబిర్లా మినాక్స్‌ వరల్డ్‌వైడ్‌ గ్రూప్‌ ఆర్ధిక ఇన్వెస్టర్లు సిఎక్స్‌పార్టనర్స్‌ క్యాపిటల్‌ స్క్వేర్‌ పార్టనర్స్‌కొనుగోలుచేస్తున్నాయి. ఈ త్రైమాసికంలో మొత్తం రాబడులుచూస్తే టెలికాంసేవల విభాగం 2201.12కోట్లురాబట్టింది. 12.60శాతంపెరిగింది. జీవితబీమా వ్యాపారంపరంగా 11.76శాతంపెరిగి 2039.18 కోట్లకు చేరింది. ఇతర ఆర్థికరంగ సేవలపరంగాచూస్తే 30శాతంపెరిగి 989.9 కోట్లకు చేరింది. పూర్తి ఆర్థిక సంవత్సరానికిగాను ఆదిత్యబిర్లానువో నికరలాభం 1885.76 కోట్లుగా ఉంది. గత ఏడాది 1415.5 కోట్లకంటే గణనీయంగాపెరిగింది. కంపెనీ విక్రయాలు 22,695.86 కోట్లుగా ఉన్నాయి. గతఏడాది చూస్తే 26,114.46 కోట్లుగా ఉన్నట్లు అంచనా. కంపెనీ బోర్డు డైరెక్టర్లు ఈక్విటీవాటాకు ఐదురూపాయల చొప్పున డివిడెండ్‌ప్రకటించింది. పదిరూపాయల ముఖవిలువ షేరుపైరూ.5 డివిడెండ్‌ప్రకటించింది. అలాగే బిఎస్‌ఇకి ఇచ్చినమరో నివేదికలో పెట్టుబడులు 24శాతం నుంచి 30శాతానికి పెంచుకునేందుకు కృషిచేస్తున్నట్లు తెలిపింది. ఇందుకు తమబోర్డు అంగీకరించిందని వెల్లడించింది. 3.22 శాతం దిగువన కంపెనీ షేర్లు 1003.50 రూపాయలుగా బిఎస్‌ఇలో ట్రేడింగ్‌ జరిగింది.